OpenLLM-France/wikimedia huggingface dataset:
# Guerra d'Abkhàzia (1992-1993)

La Guerra d'Abkhàzia d'entre el 1992 i el 1993 fou un conflicte armat entre les forces governamentals de Geòrgia, per una banda, i les separatistes d'Abkhàzia, d'altra banda. Els georgians ètnics que vivien a Abkhàzia van lluitar al costat de les forces governamentals georgianes. La població d'ètnia armènia i russa, en canvi, donaven el seu suport als abkhazs. Els separatistes van rebre suport de bona part del Nord del Caucas i dels militars cosacs, a més de la Federació Russa.

## Antecedents

El conflicte és d'arrel soviètica. A la dècada dels 1980, la tensió va augmentar entre els dos grups ètnics (georgians i abkhazs) quan l'oposició georgiana va començar a exigir la independència de Geòrgia. Tement per una possible "georgització" d'Abkhàzia amb la independència georgiana, els abkhazs reuneixen més de 30.000 signatures per tal que el govern de Moscou declarés el territori com a part de la Unió Soviètica.

## La guerra

La tensió acaba, però, explota el 16 de juny del 1989 quan s'intenta instal·lar una seu de la Universitat Estadual de Tbilisi a Sukhumi. La violència contra georgians és perpetrada per part d'extremistes que s'oposaven a la nova universitat, veient-la com un instrument a mans dels georgians per allargar la seva posició dominant.
El conflicte va empitjorar arran de la Guerra Civil de Geòrgia. Significatives violacions dels drets humans i atrocitats van ser realitzades per tots els bàndols, culminant en l'episodi de la captura de Sukhumi (capital d'Abkhàzia) el 27 de setembre del 1993, on s'hi va produir una gran campanya de neteja ètnica contra la població ètnica georgiana. El Consell de Seguretat de l'ONU va apel·lar, mitjançant una sèrie de resolucions, a l'alto al foc, a més de condemnar la política de neteja ètnica.

## Conseqüències

En 1998 esclata de nou el conflicte i els combats són els més intensos des del final de la Guerra d'Abkhàzia del 1993. Se salden amb un alto al foc entre abkhazis i georgians per iniciativa d'Eduard Xevardnadze, presidient georgià, el 26 de maig.

## Referències

* ↑ Cheterian, Vicken. «Ethnic conflict in Georgia» (en anglès). Le Monde Diplomatique, 01-12-1998. [Consulta: 15 novembre 2020].

## Bibliografia

* Helen Krag and Lars Funch. The North Caucasus: Minorities at a Crossroads. (Manchester, December 1994)
* Abkhazia Today. The International Crisis Group Europe Report N°176, 15 September 2006, page 5. Retrieved on May 30, 2007. Free registration needed to view full report

## Vegeu també

* Conflictes al Caucas

## Enllaços externs

* http://www.hrw.org/legacy/reports/1995/Georgia2.htm#P117_4464
# Gran Barrera Sloan

La Gran Barrera Sloan és la major estructura coneguda de l'univers. És una gran agrupació de galàxies en forma de "mur" que fou descoberta l'octubre del 2003 per J. Richard Gott III i Mario Juric, de la Universitat de Princeton i els seus col·legues utilitzant dades de la Sloan Digital Sky Survey. Segons les mesures efectuades, aquesta estructura té una longitud de 1.370 milions d'anys llum i està situada a una distància aproximada de mil milions d'anys llum. La Gran Barrera Sloan és gairebé tres vegades més gran que la gran barrera descoberta el 1989 per Geller i Huchra, anomenada més específicament Gran Barrera CfA2.

## Referències

* ↑ Gott, J. Richard, III; Jurić, Mario; Schlegel, David; Hoyle, Fiona «A Map of the Universe». The Astrophysical Journal, 624, 2, 01-05-2005, p. 463–484. DOI: 10.1086/428890.
* ↑ Clowes, Roger G.; Campusano, Luis E.; Graham, Matthew J.; Soechting, Ilona K. «Two close Large Quasar Groups of size ~ 350 Mpc at z ~ 1.2». Monthly Notices of the Royal Astronomical Society, 419, 1, pàg. 556–565. arXiv: 1108.6221. Bibcode: 2012MNRAS.419..556C. DOI: 10.1111/j.1365-2966.2011.19719.x.
# Hagadà Daurada

L'Hagadà Daurada és un manuscrit il·luminat que conté el text tradicional de la Hagadà que es recitat durant el Péssa'h o Pasqua jueva. És una de les Hagadà sefardites que es varen produir a Barcelona la segona meitat del segle xiv. Juntament amb l'Hagadà de Barcelona, també produïda a la Barcelona medieval, és propietat de la biblioteca Britànica de Londres, on consta catalogada com a «Ms. British Library Add. 27210».

## Format

L'obra està escrita en pergamí, amb 125 folis de 24,5 x 19,5 cm. En ella s'han fet servir quatre estils cal·ligràfics diferents: Una lletra quadrada de dues mides i una semicursiva, també, de dues mides. Té marcades les línies i marges. El manuscrit conté dues parts, obra de dos escribes. La primera amb 101 folis es va realitzar a Barcelona, mentre que la segona part amb 24 folis es va realitzar a Itàlia a partir de 1600. Aquesta segona part està escrita sobre folis en blanc del manuscrit original del segle xiv.
El pergamí emprat es similar a altres manuscrits sefardites, i molt diferent als utilitzats a centreeuropa i Itàlia.

## Història

La part central és de meitat del segle xiv i, probablement, fou realitzada a Barcelona. L'ampliació és d'origen italià i és de començaments del segle xvii.
Com altres Hagadà de la zona catalana se suposa que van sortir a finals del segle xv arrel del Decret de l'Alhambra pel qual s'expulsava els jueus de la península Ibèrica.
De Barcelona va passar a Itàlia, una dada coneguda per l'anotació del censor Fra Luigi da Bologna, el febrer de 1599.
El rabí Joav Gallico d'Asti, ducat de Savoia, va donar el manuscrit com a regal de noces al seu gendre Elías, fill de Menahem Rava en 1602

## Referències

* 1 2 BL, 2014.

## Enllaços externs

* «Hagadàs Barcelona. L'esplendor jueva del gòtic català | MUHBA» (PDF descarregable). Museu d'Història de Barcelona, 2015. [Consulta: 7 octubre 2020].
* «הגדה של פסח כמנהג ספרד Add. 27210» (original escanejat) (en hebreu). [Consulta: 7 octubre 2020].
* BL. «Fitxa de la Hagadà Daurada» (en anglès). British Library, 2014. Arxivat de l'original el 29 de maig 2021. [Consulta: 16 abril 2015].
# Guatlla de Manipur

La guatlla de Manipur (Perdicula manipurensis) és una espècie d'ocell de la família dels fasiànids (Phasianidae) que habita praderies i matolls del nord-est de l'Índia, en Assam i Manipur.
# Guatlla muntanyenca

La guatlla muntanyenca (Synoicus monorthonyx) és una espècie d'ocell de la família dels fasiànids (Phasianidae) que habita praderies alpines de la serralada de Sudirman, a Nova Guinea central. A estat considerat l'única espècie del gènere Anurophasis.
# Hagerman (Nou Mèxic)

Hagerman és una població dels Estats Units a l'estat de Nou Mèxic. Segons el cens del 2000 tenia 1.168 habitants.

## Demografia

Segons el cens del 2000, Hagerman tenia 1.168 habitants, 397 habitatges, i 296 famílies. La densitat de població era de 326,8 habitants per km².
Dels 397 habitatges en un 41,8% hi vivien nens de menys de 18 anys, en un 55,2% hi vivien parelles casades, en un 13,9% dones solteres, i en un 25,2% no eren unitats familiars. En el 21,4% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,47.
Per edats la població es repartia de la següent manera: un 36,2% tenia menys de 18 anys, un 7,3% entre 18 i 24, un 24,9% entre 25 i 44, un 18,8% de 45 a 60 i un 12,8% 65 anys o més.
L'edat mediana era de 31 anys. Per cada 100 dones de 18 o més anys hi havia 89,1 homes.
La renda mediana per habitatge era de 23.295 $ i la renda mediana per família de 26.131 $. Els homes tenien una renda mediana de 25.238 $ mentre que les dones 17.708 $. La renda per capita de la població era de 10.114 $. Aproximadament el 24,1% de les famílies i el 27,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hagerman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Hagerman». American Fact Finder. Oficina del Cens dels Estats Units, 12-01-2010.
# Haiderabad (Oudh)

Haiderabad (Hindi: हैदराबाद, Urdú: حيدر آباد,) és un poble i nagar panchayat de l'Índia, al districte d'Unao, estat d'Uttar Pradesh, a 19 km al nord d'Unao. Segons el cens del 2001 la població era de 6.937 habitants. El 1881 consta amb una població de 3.819 habitants. Celebra dos mercats setmanals.
Fou fundada vers 1700 per Haidar Khan que va donar a la ciutat el seu propi nom.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Gymnotus choco

Gymnotus choco és una espècie de peix pertanyent a la família dels gimnòtids.

## Descripció

* Fa 26 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: conques dels rius Baudó (Colòmbia) i Atrato (Colòmbia).

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Enllaç».
* ↑ uBio (anglès)
* ↑ Albert, J. S. & W. G. R. Crampton, 2003. Seven new species of the neotropical electric fish Gymnotus (Teleostei, Gymnotiformes) with a redescription of Gymnotus carapo (Linnaeus). Zootaxa Núm. 287: 1-54.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.

## Enllaços externs

* AQUATAB
# Gżira United Football Club

El Gżira United Football Club és un club de futbol maltès de la ciutat de Gżira.

## Història

El club va ser fundat el 1947. El seu major triomf fou la copa maltesa (FA Trophy) de l'any 1973. La temporada 2016-17 ascendí a la Maltese Premier League. With the agreement, events are organised for the local community.

## Palmarès

* Copa maltesa de futbol:
** 1972-73
* Segona divisió maltesa de futbol:
** 2012-13

## Referències

* ↑ «Malta Cup Finals». RSSSF. [Consulta: 9 abril 2017].
* ↑ Error: hi ha títol o url, però calen tots dos paràmetres.«».
* ↑ «Còpia arxivada». Arxivat de l'original el 2018-06-30. [Consulta: 24 setembre 2017].

## Enllaços externs

* Soccerway perfil
# Hamilton City

Hamilton City és una concentració de població designada pel cens dels Estats Units a l'estat de Califòrnia. Segons el cens del 2009 tenia 2.075 habitants.

## Demografia

Segons el cens del 2000, Hamilton City tenia 1.903 habitants, 513 habitatges, i 431 famílies. La densitat de població era de 2.370,2 habitants/km².
Dels 513 habitatges en un 52% hi vivien nens de menys de 18 anys, en un 64,9% hi vivien parelles casades, en un 11,7% dones solteres, i en un 15,8% no eren unitats familiars. En el 10,5% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 4.
Per edats la població es repartia de la següent manera: un 33,4% tenia menys de 18 anys, un 12,6% entre 18 i 24, un 28,3% entre 25 i 44, un 18,5% de 45 a 60 i un 7,2% 65 anys o més.
L'edat mediana era de 28 anys. Per cada 100 dones de 18 o més anys hi havia 113,1 homes.
La renda mediana per habitatge era de 33.169 $ i la renda mediana per família de 34.167 $. Els homes tenien una renda mediana de 20.405 $ mentre que les dones 14.191 $. La renda per capita de la població era de 9.047 $. Entorn del 17,5% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Hamilton City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Hamilton Harty

Hamilton Harty (Hillsborough, comtat de Down, Irlanda del Nord, 4 de desembre de 1879 - Hove, Anglaterra, 19 de febrer de 1941) fou un compositor i director d'orquestra irlandès.
A l'edat de vuit anys aparegué en públic com a organista, i als dotze anys es feia contractar per Belfast i Dublín. El seu primer mestre havia estat el seu pare, i després va rebre el títol de doctor en Música en el Col·legi de La Trinitat de Dublín i en la Universitat Victòria de Manchester. Les seves primeres obres el donaren a conèixer a Londres, tenint després ocasió de practicar en la Simfònica d'aquella capital.
Contractat en ferm per la Hallé Orchestra de Manchester el 1920, aixecà notablement el prestigi d'aquesta agrupació, i tant la Simfònica com l'orquestra de la Ràdio BBC demanaren diverses vegades la seva intervenció. A poc a poc els Concerts Hamilton Harty passaren a fer-se indispensables en el calendari musical de l'orb, i sols eren interromputs en el seu cicle per les contínues excursions del ja famós mestre. A Los Angeles, Chicago i Austràlia deixà el record de selectes programes. El 1925 se'l feu cavaller de l'Orde de Sant Andreu. La seva orquestra preferida era la de Manchester.
Les seves obres més importants són:
* The Mystic Trumpeter, (cantata).
* Irish Symphony,
* Concerto, per a violí,
* Concerto, per a piano.
* Obertura, per a una comèdia,
* Amb l'ànec salvatge, (poema simfònic).
I una amplíssima col·lecció de cançons, peces de piano, de violí i violoncel. No obstant, entre totes, la que li ha donat més nom és la primera indispensable en tota festivitat anglesa.

## Bibliografia

* Enciclopèdia Espasa Suplement dels anys 1936-39, primera part. pàgs. 445-46 (ISBN 84-239-4585-5)
# Hardy

«Hardy» té aquests significats:
* Biografies:
** Godfrey Harold Hardy (1877 - 1947), matemàtic anglès
** Jeff Hardy (1977), lluitador nord-americà
** Matt Hardy (Cameron, Carolina del Nord, 1974), lluitador nord-americà
* Cinema: Laurel i Hardy, parella còmica del segle XX del cinema americà d'entreguerres
# Hardystonita

La hardystonita és un mineral de la classe dels sorosilicats, i dins d'aquesta pertany a l'anomenat "grup de la mel·lilita". Va ser descoberta l'any 1899 a Hardyston Township, un petit poble avui desaparegut dins del municipi de Franklin, a l'estat de Nova Jersey (EUA), sent nomenat així per aquella antiga localitat.

## Característiques químiques

Pertany al grup de la melilita dels sorosilicats de calci, i dins del grup és el mineral amb Zinc. Sovint es troba reemplaçat parcialment per esperita (Ca₃PbZn₄(SiO₄)₄).
A més dels elements de la seva fórmula, sol portar com a impureses: alumini -la més freqüent-, ferro, manganès, plom, magnesi i sodi.

## Hàbit

A plena llum, la hardystonita natural és un mineral amb aspecte massiu gairebé impossible de distingir en ell un hàbit, que es podria confondre amb la calcita massiva, però que podem distingir d'aquesta per la falta de divisió dels seus cristalls -els de la calcita se separen de la massa amb més facilitat- i per un llustre lleugerament gras que no té la calcita.
Els cristalls són molt rars, i quan apareixen estan embeguts en una matriu de calcita o d'un altre material.

## Formació i jaciments

Apareix en jaciments de silicats amb minerals oxidats de ferro, manganès i zinc metamorfitzats, sobretot associat a altres minerals del zinc.
Sol trobar-se associat a altres minerals com: vesuvianita, apatita, franklinita, wil·lemita, rodonita, calcita o dolomita.

## Referències

* ↑ «Hardystonite» (en anglès). Mindat. [Consulta: 7 novembre 2015].
* Hardystonita, mindat.org.
* Hardystonita, webmineral.com.
* Manual de hardystonita, Mineral Data Publishing.
# Hecte

Hecte o hecteus (en grec antic ἕκτη, ἑκτεύς) i la seva meitat hemiecte o hemiecteu (ἡμίεκτον, ἡμιεκτέον), era un terme usat per indicar unes mesures de líquids i unes divisions monetàries en el sistema mètric grec, i són interessants com a exemple de les divisions de base duodecimal.
En mesures líquides el hecteus era la sisena part del medimne i l'hemiecte n'era la dotzena part. Equivalia a un modi romà, ja que tots dos contenien setze sextarii. En la parla tardana, la paraula va quedar obsoleta i s'usava μόδιος ("modios") en el seu lloc, segons l'usa Galè.
En el cas de les monedes l'hecte era la sisena part d'alguna unitat. Segons Hesiqui de Milet la paraula s'aplicava a les monedes fraccionàries, ja fossin d'or, de plata o de coure. En un sentit ampli, l'òbol de plata, la sisena part d'una dracma, seria un hecte. Però el nom s'aplicava especialment a les monedes fragmentàries d'o i d'electrum (aliatge d'or i plata). Una de les raons del seu valor s'explica perquè les encunyacions de monedes d'or i electrum es feien principalment a l'Àsia menor, on s'usava el sistema oriental de divisió per terços, sisenes i dotzenes, en lloc de per meitats i quarts.
Les monedes que valien una sisena part de l'estàter, fetes d'or o d'electrum van ser molt corrents a les ciutats de Jònia i de Lídia, i a Cízic i a Focea, i era una moneda d'ús freqüent que s'encunyava en grans quantitats. Més endavant Mitilene també va encunyar aquest tipus de monedes. Els hecteus de Focea i de Mitilene que es conserven, tenen una forma arrodonida i presenten un aliatge d'or i plata amb un pes de 35 a 44 grams.

## Referències

* ↑ Smith, William (ed.). «Hecte». A Dictionary of Greek and Roman Antiquities (1890). [Consulta: 6-XII-2020].
# Haplochromis engystoma

Haplochromis engystoma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,6 cm de longitud total.

## Distribució geogràfica

Es troba al llac Edward (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haplochromis estor

Haplochromis estor és una espècie extinta de peix de la família dels cíclids i de l'ordre dels perciformes.

## Morfologia

Els mascles podien assolir els 17 cm de longitud total.

## Distribució geogràfica

Es trobava al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hegèloc (actor)

Hegèloc (grec antic: Ἡγέλοχος, llatí: Hegelochus) fou un actor tràgic atenès que es va fer famós per la manera de pronunciar la frase d'Eurípides «Ἐκ κυμάτων γὰρ αὖθις αὖ γαλήν᾽ ὁρῶ» i va ser ridiculitzar per Plató, Estratis, Sannirió i Aristòfanes. Sembla, segons diuen diversos escolis, que li va fallar la veu i no va poder pronunciar correctament, i va alterar γαλήν᾽ 'calma' en γαλῆν 'mostel'. L'incident demostra que en aquella època les vocals finals en contacte amb una vocal inicial encara no s'elidien del tot.

## Referències

* ↑ Hegelochus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 366
# Henk Pellikaan

Hendricus Adriaan Henk Pellikaan (10 de novembre de 1910 - 24 de juliol de 1999) va ser un jugador de futbol neerlandès que jugava com a migcampista. Va jugar un partit internacional amb els Països Baixos a la Copa del Món de la FIFA de 1934. També va jugar al Longa Tilburg.

## Referències

* ↑ 1934 FIFA World Cup Italy Arxivat 2011-10-13 a Wayback Machine.

## Enllaços externs

* Perfil FIFA
# Henk Lakeman

Henk Lakeman (Ilpendam, Waterland, 30 d'agost de 1922 - Amsterdam, 8 d'abril de 1975) va ser un ciclista neerlandès que fou professional entre 1942 i 1954. Va competir tant en carretera com en pista on va guanyar la primera edició del Sis dies de Barcelona.

## Palmarès

* 1946
** 1r a la Ronde van Midden-Limburg
* 1947
** 1r a la Ronde van Midden-Limburg
** Vencedor d'una etapa a la Volta a les 6 províncies
* 1949
** Vencedor d'una etapa a la Volta als Països Baixos
* 1950
** 1r a la Volta als Països Baixos i vencedor d'una etapa
* 1952
** 1r als Sis dies de Barcelona (amb Cor Bakker)

## Referències

* ↑ «Baker - Lakeman, triumfadores de los Seis dias de Barcelona». Mundo Deportivo, 13-06-1952 [Consulta: 4 abril 2015].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it